Ճաշունի (գետ)

Ճաշունի, գետ Հայաստանի Սյունիքի մարզում, Որոտանի աջ վտակը։ Սկիզբ է առնում Բարգուշատի լեռնաշղթայի հյուսիսային լանջերից՝ 2080 մ բարձրությունից։ Երկարությունը 34 կմ է, ջրհավաք ավազանը՝ 136 կմ2 (Հայաստանում համապատասխանաբար՝ 27 կմ և 104 կմ2)։ Գետահովիտը V-աձև է։ Սնումը հալոցքային է, վարարումը՝ մայիս-հունիսին։ Գետահովիտն ունի ռեկրեացիոն նշանակություն։

Սյունիքի մարզի գետեր
Որոտան գետի վտակներ